**Projektas**

## ŠILUTĖS RAJONO SAVIVALDYBĖS

## TARYBA

**sprendimas**

## DĖL ŠILUTĖS RAJONO SAVIVALDYBĖS ŠVIETIMO ĮSTAIGŲ DIDŽIAUSIO LEISTINO PAREIGYBIŲ SKAIČIAUS NUSTATYMO

#### 2018 m. rugpjūčio d. Nr. T1-

#### Šilutė

Vadovaudamasi Lietuvos Respublikos vietos savivaldos įstatymo 16 straipsnio 3 dalies 9 punktu, 18 straipsnio 1 dalimi, Šilutės rajono savivaldybės taryba n u s p r e n d ž i a:

1. Nustatyti Šilutės rajono savivaldybės švietimo įstaigų didžiausią leistiną pareigybių skaičių [(pridedama).](SVI02priedas.xlsx)
2. Pripažinti netekusiu galios Savivaldybės tarybos 2017-11-30 sprendimo Nr. T1-833 „Dėl Šilutės rajono savivaldybės švietimo įstaigų didžiausio leistino pareigybių skaičiaus nustatymo“ 1 punktą.

Savivaldybės meras

Sigitas Šeputis

2018-08-

Virgilijus Pozingis

2018-08-08

Arvydas Bielskis

2018-08-08JG

Vita Stulgienė

2018-08-08

Parengė

Birutė Tekorienė

2018-08-06

**ŠILUTĖS RAJONO SAVIVALDYBĖS ADMINISTRACIJOS**

**ŠVIETIMO SKYRIUS**

**AIŠKINAMASIS RAŠTAS**

**DĖL TARYBOS SPRENDIMO „DĖL ŠILUTĖS RAJONO SAVIVALDYBĖS ŠVIETIMO ĮSTAIGŲ DIDŽIAUSIO LEISTINO PAREIGYBIŲ SKAIČIAUS NUSTATYMO“ PROJEKTO**

2018-08-06

Šilutė

**1. Parengto projekto tikslai ir uždaviniai.**

Nustatyti didžiausią leistiną pareigybių skaičių švietimo įstaigose.

**2. Kaip šiuo metu yra sureguliuoti projekte aptarti klausimai.**

 Didžiausias leistinas darbuotojų skaičius švietimo įstaigose buvo patvirtintas Savivaldybės tarybos [2017 m. lapkričio 30 d. sprendimu Nr. T1-](http://www.infolex.lt/silute/Default.aspx?Id=3&DocId=41286)833 „Dėl Šilutės rajono savivaldybės švietimo įstaigų didžiausio leistino pareigybių skaičiaus nustatymo“

Aiškinamojo [rašto 1](SVI02aiskin_1priedas.xls) ir [2 prieduose](SVI02aiskin_2priedas.xls) pateiktos pareigybės ir etatų skaičiai kiekvienoje švietimo įstaigoje. Atidaromos 6 ikimokyklinio ugdymo grupės, dirbančios 10,5 val. Taip pat 10,5 val. dirbs grupė Vilkyčių pagrindinėje mokykloje (anksčiau buvo trumpo buvimo). Šių grupių veiklai organizuoti skiriama 18,78 etatai. Švietimo įstaigose keitėsi pagalbos mokiniui skiriamų specialistų: padaugėjo psichologų (3,75), specialiųjų pedagogų (8), logopedų (3), socialinių pedagogų (0,5), mokytojų padėjėjų (5,25); kai kuriose – nežymiai sumažėjo. Iš viso pareigybių padaugėjo 25,03 etato. Perkėlus ikimokyklines grupes į mokyklų pastatus, Saugų Jurgio Mikšo pagrindinėje panaikinami 5 etatai (kūrikų, sargų, valytojos, pastatų ir patalpų priežiūros darbininko), Pamario pagrindinės mokyklos Rusnės skyriuje – 3,5 etato (valytojos, pastatų ir patalpų priežiūros darbininko).

Švietimo pagalbos tarnyba teiks paslaugas: psichologo - lopšeliams-darželiams „Ąžuoliukas“, „Gintarėlis“, Švėkšnos lopšeliui-darželiui, Katyčių ir Usėnų pagrindinėms mokyklos, jaunimo ir suaugusiųjų mokymo centrui, Vainuto gimnazijai; logopedo - lopšeliams-darželiams „Raudonkepuraitė“, „Gintarėlis“, „Žvaigždutė“, „Pušelė“, Švėkšnos lopšeliui-darželiui.

**3. Kokių pozityvių rezultatų laukiama.**

Nustačius švietimo įstaigų didžiausią leistiną pareigybių skaičių, vadovas tvirtina įstaigos struktūrą ir pareigybių sąrašą.

**4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.**

Trūksta psichologų. Turėdamos šiai pareigybei skirtas lėšas, mokyklos galės pirkti paslaugą.

**5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.**

Nėra.

**6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.**

Reikia. [Pridedama.](SVI02_antikor.docx)

**7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.**

Daugiausiai lėšų reikia ikimokyklinio ugdymo grupių išlaikymui. Per metus iš krepšelio skiriama apie 13 000 eurų, iš savarankiškų – apie 30 000 eurų.

**8. Projekto autorius ar autorių grupė.**

Švietimo skyriaus vedėja Birutė Tekorienė, Centralizuotos buhalterijos vyriausioji specialistė Danutė Kuznecova.

**9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.**

Didžiausias leistinas pareigybių skaičius.

**10. Kiti, autorių nuomone, reikalingi pagrindimai ir paaiškinimai.**

 Nėra

Skyriaus vedėja Birutė Tekorienė